1. **ura**

*Draga učenka, dragi učenec,*

*v vsakdanjem življenju se na vsakem koraku srečuješ z različnimi besedili. Danes se boš naučil/-a, kako besedila ločimo glede na namen, za katerega jih tvorimo.*

*Najprej preberi razlago učne snovi na tem listu in v powerpoint predstavitvi ter si vse prepiši v zvezek. Če imaš možnost, lahko učni list in elektronske drsnice tudi natisneš in si jih prilepiš v zvezek.*

**Naslov v zvezku:** **VRSTE BESEDIL**

**Kaj je besedilo?** Besedilo je sporočilo, sestavljeno iz ene ali več povedi, ki so med seboj logično povezane. Besedilo mora biti **zaokroženo** (vsebinsko in oblikovno povezano), **smiselno** (jasno izražena tema in namen) in **urejeno** (slovnično in pravopisno pravilno). Veda, ki preučuje besedila, je **besediloslovje**.

**Kako delimo besedila?** V vsakem besedilu upoštevamo različne dejavnike: okoliščine, namen, temo, jezik, vrsto prenosnika, zato so besedila lahko (v spodnjo razpredelnico pravilno razvrsti spodnje izraze):

UMETNOSTNA, NEUMETNOSTNA; ZASEBNA, JAVNA; URADNA, NEURADNA; ENOGOVORNA, DVOGOVORNA; SUBJEKTIVNA, OBJEKTIVNA; GOVORJENA, ZAPISANA

|  |  |  |
| --- | --- | --- |
| **VRSTE BESEDIL** | | **KRITERIJ** |
|  |  | Glede na namen in preverljivost podatkov |
|  |  | Glede na vrsto prenosnika (vidni, slušni) |
|  |  | Glede na število naslovnikov |
|  |  | Glede na družbeno razmerje med sporočevalcem in naslovnikom |
|  |  | Glede na odzivnost med sporočevalcem in naslovnikom |
|  |  | Glede na razodevanje mnenja sporočevalca |
| **PRAKTIČNOSPORAZUMEVALNA**, **URADOVALNA**, **STROKOVNA**, **PUBLICISTIČNA** | | **Glede na funkcijo/namen besedila** |

Neumetnostna besedila torej glede na namen (funkcijo), za katerega jih tvorimo, ločimo na:

1. **PRAKTIČNOSPORAZUMEVALNA**
2. **PUBLICISTIČNA**
3. **URADOVALNA in**
4. **STROKOVNA BESEDILA**

Značilnosti posamezne vrste besedil boš našel/-a v tej predstavitvi: [..\..\..\Downloads\VRSTE BESEDIL.pdf](file:///C:\Users\user\Downloads\VRSTE%20BESEDIL.pdf)

1. **ura**

Namig, kako si lahko zapomniš poimenovanja vrst besedil:

**UPS** – **u**radovalna, **p**raktičnosporazumevalna, **p**ublicistična, **s**trokovna. ☺

Svoje znanje o vrstah besedil boš utrdil/-a z vajami v DZ, 2. del, in sicer od str. **96** do **103** (do vključno 14 naloge). Lahko narediš tudi **17. nalogo** na str. **104** (nadaljuje se še na naslednji strani). Če do DZ dostopaš prek spleta, si odgovore zapisuj v zvezek.

Ko boš zaključil/-a z reševanjem, oceni, kako dobro je tvoje znanje o vrstah besedil.

**Kako ocenjuješ svoje znanje?** 

|  |  |
| --- | --- |
| Razumem, kaj je značilno za praktičnosporazumevalna, uradovalna, publicistična in strokovna besedila. |  |
| Razumem, v katerih okoliščinah in kako tvorimo praktičnosporazumevalna, uradovalna, publicistična in strokovna besedila. |  |
| Znam določiti družbeno vlogo sporočevalca in njegov namen. |  |
| Prepoznam temo in bistvene podatke v neumetnostnem besedilu ter ga obnovim. |  |
| V besedilu ločim dejstva od sporočevalčevega mnenja in čutenja. |  |
| Zavedam se, da je v realnem življenju besedilo lahko kombinacija raznih besedilnih vrst. |  |